হৃদযন্ত্রে অক্সিজেনের চাহিদা এবং সরবরাহের মধ্যে পার্থক্য হলেই হৃদযন্ত্রে অক্সিজেন স্বল্পতা রোগ হয়। হৃদযন্ত্রের রক্তনালিতে রক্ত চলাচল বন্ধ বা বাধাপ্রাপ্ত হলে। রক্তনালির সংকোচন বা ব্লক কমপক্ষে ৭০ শতাংশ হলেই হৃদযন্ত্রের মাংসপেশিতে রক্ত তথা অক্সিজেন সরবরাহ কমে গিয়ে সমস্যা দেখা দেয়। অক্সিজেন স্বল্পতার প্রাথমিক অবস্থা হচ্ছে ইসকেমিয়া বা অ্যানজাইনা। আর তীব্র বা প্রকট অবস্থা হচ্ছে ইনফারকশন বা হার্ট অ্যাটাক। এখানে একটি কথা মনে রাখতে হবে, স্ট্রোক হার্টের কোনো রোগ নয়। স্ট্রোক মাথার অসুখ, যখন মাথার রক্তনালি বন্ধ হয় বা ছিঁড়ে যায়। আর হার্ট অ্যাটাক হৃদযন্ত্রের রোগ। অনেক মানুষ স্ট্রোককে হার্ট অ্যাটাক ভেবে রোগীকে ভুল করে হৃদরোগ হাসপাতালে নিয়ে যায়। আবার হার্ট অ্যাটাককে স্ট্রোক ভেবে মাথার সিটি স্ক্যান করাতে চান। কতিপয় বিশেষ শ্রেণির মানুষের হৃদযন্ত্রে অক্সিজেন স্বল্পতা বেশি হয়।